amanoisuno/poetBack huggingface dataset:
苦吟 盧延讓 
莫話詩中事，詩中難更無。吟安一個字，撚斷數莖須。險覓天應悶，狂搜海亦枯。不同文賦易，為著者之乎。
雪 盧延讓 
瑞雪落紛華，隨風一向斜。地平鋪作月，天迥撒成花。客滿燒煙舍，牛牽賣炭車。吾皇憂挾纊，猶自問君家。
松寺 盧延讓 
山寺取涼當夏夜，共僧蹲坐石階前。兩三條電欲為雨，通宵聽論蓮華義，不藉松窗一覺眠。
贈僧 盧延讓 
浮世浮華一斷空，偶拋煩惱到蓮宮。高僧解語牙無水，禪師莫問求名苦，滋味過於食蓼蟲。
逢友人赴闕 盧延讓 
正當天下待雍熙，丹詔征來早為遲。倚馬才高猶愛藝，卻笑郡人留不得，感恩唯擬立生祠。
哭李郢端公 盧延讓 
軍門半掩槐花宅，每過猶聞哭臨聲。北固暴亡兼在路，詩侶酒徒消散盡，一場春夢越王城。
謝楊尚書惠櫻桃 盧延讓 
滿合虛紅怕動搖，尚書知重賜櫻桃。揉藍尚帶新鮮葉，春來老病尤珍荷，並食中腸似火燒。
寒食日戲贈李侍禦 盧延讓 
十二街如市，紅塵咽不開。灑蹄驄馬汗，沒處看花來。
樊川寒食二首 盧延讓 
寒食權豪盡出行，一川如畫雨初晴。誰家絡絡游春盛，擔入花間軋軋聲。鞍馬和花總是塵，歌聲處處有佳人。五陵年少粗於事，栲栳量金買斷春。
句 盧延讓 
只訛些子緣，應耗沒多光。臂鷹健卒懸氊帽，騎馬佳人卷畫衫。每過私第邀看鶴，長著公裳送上驢。名紙毛生五門下，家僮骨立六街中。雲間鬧鐸騾駝至，雪裏殘骸虎拽來。樹上咨諏批頰鳥，窗間壁駁叩頭蟲。莫欺零落殘牙齒，曾吃紅綾餅餤來。渡水蹇驢雙耳直，避風羸僕一肩高。高據襄陽播盛名，問人人道是詩星。（《吊孟浩然》，涼雨打低殘菡萏，急風吹散小蜻蜓。
示門生馬侍郎胤孫 裴皞 
宦途最重是文衡，天與愚夫著盛名。三主禮闈年八十，門生門下見門生。
贈杜荀鶴 王希羽 
金榜曉懸生世日，玉書潛記上升時。九華山色高千尺，未必高於第八枝。
宮怨二首 柯崇 
塵滿金爐不炷香，黃昏獨自立重廊。笙歌何處承恩寵，一一隨風入上陽。長門槐柳半蕭疏，玉輦沈思恨有餘。紅淚漸消傾國態，黃金誰為達相如。
早春池亭獨遊三首 劉象 
春意送殘臘，春晴融小洲。蒲茸才簇岸，柳頰已遮樓。便有杯觴興，可據羈旅愁。鳧鷖亦相狎，盡日戲清流。清流環綠筱，清景媚虹橋。鶯刷初遷羽，莎拳擬拆苗。細沙擢暖岸，淑景動和飆。倍憶同袍侶，相歡倒一瓢。一瓢歡自足，一日興偏多。幽意人先賞，疏叢蝶未過。知音新句苦，窺沼醉顏酡。萬慮從相擬，今朝欲奈何。
鷺鷥 劉象 
潔白孤高生不同，頂絲清軟冷搖風。窺魚翹立荷香裏，摩霄志在潛修羽，會接鸞凰別葦叢。
春夜二首 劉象 
幾處兵戈阻路岐，憶山心切與山違。時難何處披懷抱，日日日斜空醉歸。一別杜陵歸未期，只憑魂夢接親知。近來欲睡兼難睡，夜夜夜深聞子規。
曉登迎春閣 劉象 
未櫛憑欄眺錦城，煙籠萬井二江明。香風滿閣花盈戶，樹樹樹梢啼曉鶯。
詠仙掌 劉象 
萬古亭亭倚碧霄，不成擎亦不成招。何如掬取天池水，灑向人間救旱苗。
郪中感舊 劉象 
頃年曾住此中來，今日重遊事可哀。憶得幾家歡宴處，家家家業盡成灰。
白髭 劉象 
到處逢人求至藥，幾回染了又成絲。素絲易染髭難染，墨翟當時合泣髭。
題縣令范傳真化洽亭 沈顏 
前有淺山，屹然如屏。後有卑嶺，繚然如城。跨池左右，足以建亭。斯亭何名，化洽而成。
書懷寄友人 沈顏 
江湖勞遍尋，只自長愁襟。到處慵開口，何人可話心。登樓得句遠，望月抒情深。卻憶山齋後，猿聲相伴吟。
題壁 楊凝式 
院似禪心靜，花如覺性圓。自然知了義，爭肯學神仙。
贈張全義 楊凝式 
洛陽風景實堪哀，昔日曾為瓦子堆。不是我公重葺理，至今猶是一堆灰。
題懷素酒狂帖後 楊凝式 
十年揮素學臨池，始識王公學衛非。草聖未須因酒發，筆端應解化龍飛。
句 楊凝式 
押引蝗蟲到洛京，合消郡守遠相迎。（歸洛寄尹張從恩，到此今經三紀春。
奉試詔用拓拔思恭為京北收復都統 李琪 
飛騎經巴棧，鴻恩及夏台。將從天上去，人自日邊來。此處金門遠，何時玉輦回。早平關右賊，莫待詔書催。
題廣愛寺楞伽山 李琪 
善高天外遠，方丈海中遙。自有山神護，應無劫火燒。壞文侵古壁，飛劍出寒霄。何似蒼蒼色，嚴妝十七朝。
句 李琪 
哀痛不下詔，登封誰上書。
寄桂帥 劉崇龜 
碧幢仁施合洪鈞，桂樹林前倍得春。莫戀此時好風景，磻溪不是釣漁人。
席上吟 劉崇魯 
南行忽見李深之，手舞如蜚令不疑。任有風流兼蘊藉，天生不似鄭都知。
寄孫儲 孫定 
行行血淚灑塵襟，事逐東流渭水深。秋跨蹇驢風尚緊，明月悲歌又前去，滿城煙樹噪春禽。
江南行 許晝 
江南蕭灑地，本自與君宜。固節還同我，虛心欲待誰。澗泉傍借響，山木共含滋。粉膩蟲難篆，叢疏鳥易窺。盡應逢野渡，中忽見村祠。葉掃秋空靜，根橫古塹危。影迷寒靄裏，聲出夜風時。客棹深深過，人家遠遠移。游邊曾結念，到此數題詩。莫恨成龍晚，成龍會有期。
中秋月 許晝 
應是蟾宮別有情，每逢秋半倍澄清。清光不向此中見，殷勤好長來年桂，莫遣平人道不平。
臨終詩 薛准 
舊國深恩不易酬，又離繼母出他州。誰知天怒無因息，積愧終身乞速休。
觀修處士畫桃花圖歌 裴諧 
一從天寶王維死，於今始遇修夫子。能向鮫綃四幅中，堪憐彩筆似東風，一朵一枝隨手發。燕支乍濕如含露，工夫妙麗實奇絕，似對韶光好時節。偏宜留著待深冬，
句 裴諧 
風回山火斷，朝落岸冰高。名終埋不得，骨任朽何妨。